SANAKARTTA 									29.10.2019
VUOSAAREN TERVEYS- JA HYVINVOINTIKESKUS 
Vuosaaren terveys- ja hyvinvointikeskus sijaitsee osoitteessa Kahvikuja 3A, 00980 Helsinki. Sitä rajaa pohjoisessa kauppakeskus Columbus, idässä pysäköinti- ja viheralue, etelässä Bertha Pauligin katu ja lännessä tornitalo Cirrus. Cirruksen ja terveysaseman väliin jää Sokeritori. 
Rakennuksessa on seitsemän kerrosta, joissa on A- ja B-puoli, ja kummallakin puolella on hissiyhteys kerrosten välillä. Hissien painiketauluissa kerrokset on merkitty myös pistekirjoituksella.
Kaksi A-hissiä sijaitsee rinnakkain rakennuksen keskivaiheilla, hissien vieressä vasemmalla on porraskäytävä. Pääovilta on noin kymmenen metriä A-hisseille, jotka ovat kello kymmenen suunnassa.
Kun katse on kohti A-hissien ovia, niin B-hissit ovat niistä oikealla sijaitsevan aulan toisella puolella sijaitsevan syvennyksen päädyssä oikealla ja vasemmalla seinustalla, hissien ovet avautuvat vastakkain. Syvennyksen päädyssä on ovi porraskäytävään. Ylemmissä kerroksissa B-hissit avautuvat myös vastakkain porraskäytävään ja oven kautta on käynti aulaan. 

Jokaisessa kerroksessa hissien läheisyydessä sijaitsee kohokartta ja ilmoittautumislaite, josta saa painetun mustavalkoisen reittiohjeen vastaanottohuoneeseen. Hisseiltä lähtee ohjaava lista kohokartoille.

Sokeritorin puolella sijaitsee toisen kerroksen pääsisäänkäynti. Sisällä ovilta vasemmalle lähtee ohjaava lista hyvinvointikeskuksen neuvontaan, kohokartalle, hisseille ja toisen kerroksen terveysaseman infopisteeseen. Aulassa on myös lattiassa sinivalkoiset merkinnät ohjaamassa B-hisseille.
 
Eri kerrosten toiminnat: 

Ensimmäinen kerros: alemmalta katutasolta yksi sisäänkäynti terveysasemalle ja pääsy hisseille
Toinen kerros: pääsisäänkäynti, neuvonta, ryhmätilat ja terveysasemapalvelut
Kolmas kerros: terveysaseman palvelut ajan varanneille asiakkaille sekä B-puolella HUS laboratorio
Neljäs kerros: suun terveydenhuolto ja hammasröntgen sekä aikuisten ja nuorten sosiaalityö
Viides kerros: äitiys- ja lastenneuvola, lasten terapiat ja lasten psykologit sekä lapsiperheiden kotipalvelu ja sosiaaliohjaus
Kuudes kerros: psykiatria- ja päihdepalvelut
Seitsemäs kerros: Lapsiperheiden palvelut

Ensimmäinen kerros 
Katutason sisäänkäynti
Terveys- ja hyvinvointikeskukseen on yksi sisäänkäynti ensimmäisessä kerroksessa Kahvikujalla Sokeritorin alapuolella. Ulko-ovelta vasemmalle kello yhdeksän suunnassa ovat portaat toiseen kerrokseen, niiden yläpäässä on vastapäätä terveysaseman Sokeritorin puoleinen pääovi. 
A-hissit sijaitsevat ulko-ovelta kello yhdentoista suunnassa noin kymmenen metrin päässä. B-hisseille kuljetaan ensin noin kahdeksan metriä eteenpäin, käännytään oikealle ja B-hissit ovat noin kahdeksan metrin päässä.  
Terveysasemalla ei ole tiloja ensimmäisessä kerroksessa, mutta siellä on Vuosaaren seurakunnan tiloja ja Kelan toimisto, joka toimii ainoastaan ajanvarauksella. Ulko-ovesta oikealle on liiketila. 

Toinen kerros ja pääsisäänkäynti
Terveysaseman pääsisäänkäynti on rakennuksen toisessa kerroksessa Sokeritorin puolella. Taksit tuovat asiakkaan useimmiten Sokeritorille lähelle ulko-ovia. Ulko-ovilta tullaan tuulikaappiin ja sen jälkeen ovilta vasempaan kello yhdeksän suunnassa loivasti takaviistossa on terveys- ja hyvinvointikeskuksen neuvontapiste noin kymmenen metrin päässä. Neuvontapisteestä saa tietoa myös vammaispalveluista. 
Neuvonnasta oikealle on ovi ryhmätiloihin, missä on myös WC:t. Oven jälkeen on toisen kerroksen kohokartta ja yleinen opastetaulu. Kun seuraa seinää edelleen, eteen tulee ovi porraskäytävään ja sen jälkeen A-hissit. 
A-hissien jälkeen tila avartuu vasemmalle aulaksi. Suoraan edessä noin kymmenen metrin päässä on B-hisseille johtava syvennys ja sen vasemmalla puolella on Terveysasema. Aulan oikeassa reunassa Sokeritorin puolella on liiketila. 
Terveysasemalle pääsee kauppakeskuksesta myös sisäkäytävän kautta. Se sijaitsee pääkäytävän Sokeritorin puoleisessa päädyssä sijaitsevan konditoriakahvilan takana pääkäytävältä vasempaan. Kun sisäkäytävä päättyy, vasemmalla seinustalla on terveyskeskuksen neuvontapiste.
Aulassa pääsisäänkäynnin tuulikaapin ovia vastapäätä suoraan edessä noin viiden metrin päässä alkavat portaat alas ensimmäiseen kerrokseen.
Toisen kerroksen Terveysasemapalvelut 
Neuvonta ja Terveysasema
A-hissien puolelta katsottuna aulan vastakkaisella puolella noin kymmenen metrin päässä ja kello yhdentoista suunnassa on sisäänkäynti terveysaseman palveluihin. Täällä on vastaanotto myös ilman ajanvarausta tuleville asiakkaille.
Terveysasemalle johtavalta ovelta noin viiden metrin päässä molemmin puolin on ilmoittautumislaitteet ja niiden jälkeen neuvonta. Siitä vasemmalle lähtee käytävä, jonka vasemmalla seinustalla on vastaanottohuoneita ja oikealla puolella yleisö WC:t. Niiden jälkeen on odotustila 2B1 ja sen jälkeen odotustila 2B2.
Odotustilojen toisella puolella oikealla on toinen samansuuntainen käytävä ja lisää vastaanottohuoneita.

Kolmas kerros
Terveysaseman palveluita ja HUS laboratorio
Tultaessa A-hisseistä aulaan ilmoittautumislaite sijaitsee hissejä vastapäätä ja sen oikealla puolella on kohokartta. Laitteen vasemmalla puolella on syvennys, jossa on ITE-palvelupiste. Hisseistä vasemmalle sijaitsevat aulan WC:t. 
Hisseistä oikealle on ovi odotustila 3A1:een, josta lähtee toinen vastaanottohuoneiden käytävä oikealle. Tämän käytävän päässä vasemmalla on odotustila 3A2 ja WC:t sekä lastenhoitohuone.
A-hisseistä vasemmalle lähtee vastaanottohuoneiden käytävä, jossa on odotustila 3B1. Odotustilan perällä on ovi, josta pääsee HUS laboratorioon, joka on avoinna arkisin kello kolmeen. Oven jälkeen oikealla on laboratorion vuoronumerolaite ja sen jälkeen oikealla sijaitsee laboratorion odotustila, esteetön WC jää vasemmalle. 
Myös B-hisseistä tullaan porrashuoneen kautta Odotustila 3B1:een ja käytävälle, josta on ovi laboratorioon. Porrashuoneen oviaukon jälkeen oikealla on ilmoittautumislaite ja oviaukosta vasemmalle käytävän toisella puolella on kohokartta. 
Odotustilasta erkaantuu vasemmalle toinen vastaanottokäytävä. Sen oikealla puolella on odotustila 3B2 sekä WC:t ja lastenhoitohuone. 

Neljäs kerros 
Suun terveydenhuolto ja hammasröntgen sekä sosiaalityö
Tultaessa A-hisseistä aulaan kohokartta sijaitsee aulan vasemmalla seinustalla ja sen vasemmalla puolella ovat WC:t. Ilmoittautumislaite on kulmassa kohokartan oikealla puolella. 
Hisseistä tullaan odotustila 4A1:een ja siitä kääntyy oikealle vastaanottokäytävä, jonka päässä oikealla on odotustila 4A2 ja  esteetön WC. Käytävän päässä on fysioterapian ryhmätilat.
A-hisseistä vasemmalle lähtee vastaanottokäytävä. Siitä haarautuu B-hissien kohdalla vasempaan toinen käytävä, jonka alussa on odotustila 4B1. Tultaessa B-hisseistä ulos on ilmoittautumislaite porrashuoneen ovea vastapäätä.

Viides kerros
Neuvolat ja lasten terapiat
A-hisseistä tullaan aulan Odotustila 5A1:een. Kohokartta sijaitsee vastapäisellä seinällä kello yhden suuntaan ja sen vasemmalla puolella on lasten leikkinurkkaus. Hisseistä vasemmalle sijaitsevat tavalliset WC:t sekä esteetön WC.
Odotustilasta kääntyy käytävä oikealle ja sen alussa on myös WC:t. Niiden jälkeen käytävällä on ryhmätiloja ja käytävän vasemmalla puolella on odotustila 5A2.
Odotustila 5A1:stä lähtee vastaanottokäytävä vasempaan. B-hissien kohdalla on Odotustila 5B1. Vastapäätä B-hissien porrashuoneen oviaukkoa on kohokartta. Oviaukosta oikealle noin viiden metrin päässä on ilmoittautumislaite. Edempänä käytävällä on vasemmalla leikkialue sekä WC:t syvennyksessä.  
B-hissien kohdalta erkanee toinen vastaanottokäytävä vasemmalle. Sen oikealla seinustalla sijaitsevat WC:t ja lastenhoitohuone.

Kuudes kerros
Psykiatria- ja päihdepalvelut
Kohokartta ja ilmoittautumislaite ovat hisseistä kello yhden suuntaan. Niiden vasemmalla puolella hissejä vastapäätä on vartijan työpiste. Vartija päivystää arkisin kello 7-16. WC:t sekä lastenhoitohuone ovat hisseistä suoraan vasemmalle.
Hisseistä tullaan odotustila 6A1:een . Odotustilasta lähtee oikealle pitkä vastaanottokäytävä, jonka keskivaiheilla on pieni odotustila 6A2. 
Odotustila 6A1:stä lähtee toinen vastaanottokäytävä vasemmalle ja sen keskivaiheilla on odotustila 6B1. Käytävän päässä oikealla on WC.
Odotustila 6B1:n kohdalla vasemmalle erkanee toinen käytävä, jonka alkupäähän avautuu B-hissien porraskäytävä. Kohokartta ja ilmoittautumislaite sijaitsevat sen oviaukkoa vastapäätä.
Tämän käytävän keskivaiheilla on pieni odotustila 6B2, sen kohdalla on myös WC. 

Seitsemäs kerros
Lapsiperheiden palvelut
B-hissien puolella sijaitsevat lapsiperheiden palvelutarpeen arviointi, perhesosiaalityö, sosiaaliohjaajat, lastensuojelu, perheneuvola ja tehostettu perhetyö. 
Kohokartta sijaitsee B-hisseiltä tultaessa porraskäytävän oviaukkoa vastapäätä.
A-hissien puolella sijaitsee henkilökunnan tilat eikä siellä ole kohokarttaa. 

Loppu